Paġna Dawn it-testi huma disponibbli fuq: Fl-10 ta' April 2019 il-Qorti Ġenerali ddeċidiet li, għall-perijodu mis-26 ta' Settembru 2019 sal-31 ta' Awwissu 2022, u konformement mal-Artikolu 15(2) tar-Regoli tal-Proċedura, il-ħmistax-il Imħallef li jifformaw l-Awla Manja huma l-President tal-Qorti Ġenerali, il-Viċi President, żewġ Presidenti ta' Awla maħtura skont sistema ta' rotazzjoni, l-Imħallfin sedenti fil-kulleġġ ġudikanti bi tliet Imħallfin li lilhom tkun ġiet assenjata l-kawża inizjalment u ż-żewġ Imħallfin meħtieġa sabiex jikkompletaw dan il-kulleġġ ġudikanti bi tliet Imħallfin li kieku l-kawża tkun ġiet assenjata lil awla komposta minn ħames Imħallfin, kif ukoll sitt Imħallfin maħtura skont sistema ta' rotazzjoni, minn fost l-Imħallfin kollha tal-Qorti Ġenerali bl-esklużjoni tal-Presidenti ta' Awla, billi tiġi segwita, b'mod alternat, l-ordni stabbilit fl-Artikolu 8 tar-Regoli tal-Proċedura u l-ordni invers. Lingwa tal-kawża: it-Taljan Id-Direttiva tal-Kunsill 89/665/KEE tal-21 ta' Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi [kuntratti pubbliċi ta' provvista u ta' xogħlijiet], kif emendata bid-Direttiva 2014/23/UE tal-Parlament Ewropew u tla-Kunsill tas-26 ta' Frar 2014, u b'mod partikolari l-Artikoli 1, 2 u 2c, moqrija fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandha tiġi interpretata fis-sens li hija ma tipprekludix leġiżlazzjoni nazzjonali, bħal dik inkwistjoni fil-kawża prinċipali, li tipprevedi li rikorsi kontra d-deċiżjonijiet tal-awtoritajiet kontraenti li jammettu jew jeskludu l-parteċipazzjoni għall-proċeduri ta' għoti ta' kuntratti pubbliċi għandhom jiġu ppreżentati f'terminu ta' 30 jum, taħt piena ta' dekadenza, mid-data tal-komunikazzjoni tagħhom lill-persuni kkonċernati bil-kundizzjoni li d-deċiżjonijiet hekk ikkomunikati jinkludu espożizzjoni tar-raġunijiet rilevanti li jiggarantixxu li l-imsemmija persuni kkonċernati kellhom jew setgħu kellhom għarfien tal-ksur tad-dritt tal-Unjoni li huma jallegaw. Id-Direttiva 89/665, kif emendata bid-Direttiva 2014/23, u b'mod partikolari l-Artikoli 1, 2, u 2c tagħha, moqrija fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea, għandha tiġu interpretata fis-sens li ma tipprekludix leġiżlazzjoni nazzjonali, bħal dik inkwistjoni fil-kawża prinċipali, li tipprevedi li, fl-assenza ta' kontestazzjoni tad-deċiżjonijiet tal-awtoritajiet kontraenti li jaċċettaw lil offerenti fil-parteċipazzjoni ta' proċeduri ta' għoti ta' kuntratti pubbliċi f'terminu ta' 30 jum mid-data ta' komunikazzjoni tagħhom, ma jkunx iżjed possibbli għall-persuni kkonċernati li jeċċepixxu l-illegalità tal-imsemmija deċiżjonijiet fil-kuntest ta' rikorsi diretti kontra l-atti sussegwenti, u b'mod partikolari kontra d-deċiżjonijet ta' għoti, sakemm tali dekadenza tkun tista' tiġi kkontestata mill-imsemmija persuni kkonċernati biss taħt il-kundizzjoni li kellhom jew setgħu kellhom għarfien, permezz tal-imsemmija komunikazzjoni, tal-illegalità li huma jallegaw. Lingwa tal-kawża: il-Portugiż L-Artikoli 4(1)(a) u l-Artikolu 7(1) tad-Direttiva tal-Kunsill 69/335/KEE tas-17 ta' Lulju 1969 li tikkonċerna taxxi indiretti fuq il-ġbir tal-kapital, kif emendata bid-Direttiva 85/303/KEE tal-10 ta' Ġunju 1985, għandhom jiġu interpretati fis-sens li jipprekludu leġiżlazzjoni nazzjonali li permezz tagħha Stat Membru jkun introduċa mill-ġdid dazju fuq il-kapital fuq tranżazzjonijiet ta' kostituzzjoni ta' kumpannija b'kapital azzjonarju taħt l-ewwel waħda minn dawn id-dispożizzjonijiet, li kienu suġġetti għal tali dazju fl-1 ta' Lulju 1984, iżda li, sussegwentement, ikunu ġew eżentati minnha. Lingwa tal-kawża: l-Ungeriż It-talba għal deċiżjoni preliminari mressqa mill-Budapest Környéki Közigazgatási és Munkaügyi Bíróság (il-Qorti Amministrattiva u Industrjali tad-Distrett ta' Budapest, l-Ungerija), permezz tad-deċiżjoni tas-17 ta' Lulju 2018, hija manifestament inammissibbli. Lingwa tal-kawża: il-Grieg L-Artikolu 110 TFUE għandu jiġi interpretat fis-sens li jipprekludi r-regolament ta' Stat Membru, bħal dak inkwistjoni fil-kawża prinċipali, skont liema sid jew possessur ta' karozza b'ċilindrata kbira għall-użu privat li l-età tagħha, ikkalkulata mid-data tal-ewwel dħul fis-servizz f'dan l-Istat Membru, hija iktar minn għaxar snin, hija eżenti mit-taxxa fuq oġġetti ta' lussu, mingħajr ma jitqies kwalunkwe dħul fis-servizz preċedenti fi Stat Membru ieħor. Lingwa tal-kawża: il-Bulgaru L-Artikolu 267 TFUE u t-tieni paragrafu tal-Artikolu 47 tal-Karta tad-Drittijiet Fundamentali tal-Unjoni Ewropea għandhom jiġu interpretati fis-sens li jipprekludu leġiżlazzjoni nazzjonali, kif interpretata mill-ġurisprudenza, li għandha l-konsegwenza li l-qorti nazzjonali hija obbligata tiddeċiedi dwar il-legalità ta' deċiżjoni ta' detenzjoni provviżorja, mingħajr il-possibbiltà li tagħmel talba għal deċiżjoni preliminari quddiem il-Qorti tal-Ġustizzja jew li tistenna r-risposta ta' din. L-Artikoli 4 u 6 tad-Direttiva (UE) 2016/343 tal-Parlament Ewropew u tal-Kunsill tad-9 ta' Marzu 2016 dwar it-tisħiħ ta' ċerti aspetti tal-preżunzjoni tal-innoċenza u tad-dritt li wieħed ikun preżenti waqt il-proċess fil-proċedimenti kriminali, moqrija flimkien mal-premessa 16 ta' din, għandhom jiġu interpretati fis-sens li r-rekwiżiti li jirriżultaw mill-preżunzjoni ta' innoċenza ma jipprekludux li, meta qorti kompetenti teżamina r-raġunijiet plawżibbli li jippermettu li jiġi ssuspettat li l-persuna ssuspettata jew il-persuna akkużata wettqet ir-reat inkwistjoni, sabiex tiddeċiedi dwar il-legalità ta' deċiżjoni ta' detenzjoni provviżorja, din il-qorti tibbilanċja l-provi inkriminanti u skaġunanti prodotti quddiemha u timmotiva d-deċiżjoni tagħha mhux biss billi turi l-provi milqugħa, iżda wkoll billi tiddeċiedi dwar l-oġġezzjonijiet tal-avukat tal-persuna kkonċernata, sakemm din id-deċiżjoni ma tippreżentax lill-persuna detenuta bħala ħatja. Lingwa tal-kawża: il-Franċiż Permezz ta' digriet tad-19 ta' Marzu 2019, il-Qorti tal-Ġustizzja (Ir-Raba' Awla) ċaħdet l-appell. Lingwa tal-kawża: ir-Rumen Lingwa tal-kawża: il-Ġermaniż Fil-każ li għall-ewwel domanda tingħata risposta fin-negattiv: Lingwa tal-kawża: il-Ġermaniż Informazzjoni dwar il-pożoloġija tal-prodotti mediċinali msemmija fl-Artikolu 14(1) tad-Direttiva 2001/83 tista' tkun informazzjoni utli għall-pazjent, fis-sens tal-Artikolu 62 ta' din id-direttiva? Lingwa tal-kawża: il-Ġermaniż Informazzjoni dwar il-pożoloġija tal-prodotti mediċinali msemmija fl-Artikolu 14(1) tad-Direttiva 2001/83 tista' tkun informazzjoni utli għall-pazjent, fis-sens tal-Artikolu 62 ta' din id-direttiva? Lingwa tal-kawża: ir-Rumen Lingwa tal-kawża: il-Ġermaniż Jekk l-ewwel domanda tingħata risposta fl-affermattiv: Stat Membru jista' jirrifjuta milli jirrikonoxxi d-dokument tal-liċenzja tas-sewqan skambjat bis-saħħa tat-tieni subparagrafu tal-Artikolu 11(4) tad-Direttiva 2006/126/KE meta l-iskambju mill-Istat ta' ħruġ ikun sar f'mument fejn l-Istat Membru li minnu toriġina l-awtorizzazzjoni materjali ta' sewqan kien diġà rtira l-imsemmija awtorizzazzjoni? Jekk l-ewwel domanda tingħata risposta fin-negattiv u jekk jeżisti obbligu ta' rikonoxximent: Stat Membru jista' jirrifjuta fi kwalunkwe każ ir-rikonoxximent tad-dokument tal-liċenzja tas-sewqan skambjat meta l-Istat Membru, li fit-territorju tiegħu tqum il-kwistjoni tar-rikonoxximent tal-imsemmi dokument, ikun jista' jikkonstata, abbażi ta' "informazzjoni inkontestabbli", li l-awtorizzazzjoni materjali ta' sewqan ma kinitx teżisti iktar fil-mument tal-iskambju tal-liċenzja tas-sewqan? Lingwa tal-kawża: il-Ġermaniż Il-kawża tħassret mir-Reġistru tal-Qorti tal-Ġustizzja b'digriet tal-President tal-Qorti tal-Ġustizzja tat-22 ta' Marzu 2019. Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tannulla parzjalment is-sentenza mogħtija fl-10 ta' Diċembru 2018 mit-Tieni Awla tal-Qorti Ġenerali tal-Unjoni Ewropea fil-Kawża T-522/15; prinċipalment, tilqa' t-talbiet li r-rikorrent għamel quddiem il-Qorti Ġenerali tal-Unjoni Ewropea, jiġifieri l-għoti ta' danni bħala kumpens għad-dannu materjali fl-ammont ta' EUR 68 651 319 u bħala kumpens għad-dannu mhux materjali fl-ammont ta' EUR 52 547 415; sussidjarjament, tibgħat lura l-kawża quddiem il-Qorti Ġenerali; fiż-żewġ każijiet, tikkundanna lill-Kunsill tal-Unjoni Ewropea għall-ispejjeż taż-żewġ istanzi. Insostenn tal-appell tiegħu, l-appellant jinvoka seba' aggravji. L-ewwel aggravju bbażat fuq żball ta' liġi Il-Qorti Ġenerali wettqet żball ta' liġi meta ddeċidiet li n-nuqqas ta' motivazzjoni tad-deċiżjoni annullata ma huwiex ksur suffiċjentement serju ta' regola tad-dritt tal-Unjoni Ewropea. It-tieni aggravju bbażat fuq żball ta' liġi Il-Qorti Ġenerali wettqet żball ta' liġi meta ddeċidiet li l-fatt li rikkorrent vittma ta' sanzjoni illegali adottata mill-Kunsill tal-Unjoni Ewropea ppreżenta rikors u kiseb l-annullament tas-sanzjoni irendi inutli l-invokazzjoni ta' ksur biżżejjed serju tad-dritt għal protezzjoni ġudizzjarja effettiva. It-tielet aggravju bbażat fuq żball ta' liġi Il-Qorti Ġenerali wettqet żball ta' liġi meta ċaħdet motiv ippreċiżat mir-rikorrent fir-replika tiegħu mingħajr ma vverifikat, kif meħtieġ mill-ġurisprudenza, jekk l-iżvilupp ta' dan il-motiv fir-replika jirriżultax mill-evoluzzjoni normali tad-dibattitu mibdi fir-rikors matul il-proċedura kontenzjuża. Ir-raba' u l-ħames aggravju bbażati fuq żball ta' liġi Is-sitt aggravju bbażat fuq l-iżnaturament tar-rikors Il-Qorti Ġenerali żnaturat ir-rikors meta kkunsidrat, sabiex issib li l-argument tiegħu inammissibbli, li r-rikorrent, fl-istadju tar-rikors, ma invokax allegata illegalità ibbażata fuq l-assenza ta' konformità tal-motiv ta' inklużjoni ta' ismu fuq il-listi ta' persuni milquta minn miżuri restrittivi bil-kriterju applikat mill-Kunsill. Is-seba aggravju bbażat fuq l-iżnaturament tar-rikors Billi rriduċiet il-motivi ta' illegalità allegati mir-rikorrent għall-uniku ksur tal-obbligu ta' motivazzjoni, il-Qorti Ġenerali żnaturat ir-rikors. Lingwa tal-kawża: il-Ġermaniż bħala benefiċċju marbut mal-mard skont l-Artikolu 3(1)(a) tar-Regolament, jew bħala benefiċċju marbut mal-invalidità skont l-Artikolu 3(1)(ċ) tar-Regolament, jew bħala benefiċċju tal-qgħad skont l-Artikolu 3(1)(h) tar-Regolament? Fid-dawl tad-dritt primarju, ir-Regolament (KE) Nru 883/2004 għandu jiġi interpretat fis-sens li, bħala l-Istat ta' residenza preċedenti u l-Istat ta' impjieg preċedenti, Stat Membru huwa obbligat iħallas benefiċċji bħall-allowance Awstrijaka għar-riabilitazzjoni lil persuna li hija residenti fi Stat Membru ieħor jekk dik il-persuna tkun ikkompletat il-parti l-kbira tal-perijodi ta' assigurazzjoni marbuta mal-fergħat tal-mard u tal-pensjoni bħala impjegat fl-Istat Membru l-ieħor (wara t-trasferiment ta' residenza lejn dak il-pajjiż snin qabel) u li minn dakinhar ma rċeviet l-ebda benefiċċju mill-iskema ta' assigurazzjoni għall-mard u għall-pensjoni tal-Istat preċedenti ta' residenza u ta' impjieg? Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tiddikjara l-appell tal-appellant bħala ammissibbli u fondat; konsegwentement, tannulla s-sentenza tat-12 ta' Diċembru 2018 mogħtija mill-Qorti Ġenerali tal-Unjoni Ewropea fil-Kawża T-409/16 Ehab Makhlouf vs il-Kunsill tal-Unjoni Ewropea; U, billi tiddeċiedi permezz ta' dispożizzjonijiet ġodda: tikkundanna lill-Kunsill tal-Unjoni Ewropea għall-ispejjeż. Insostenn tal-appell tiegħu, l-appellant jinvoka tliet aggravji: L-ewwel aggravju huwa bbażat fuq żball ta' liġi sa fejn il-Qorti Ġenerali ma rrispettatx id-dritt tal-appellant li jinstema' qabel l-adozzjoni ta' miżuri restrittivi ġodda, kif irrikonoxxut fl-Artikolu 41 tal-Karta tad-Drittijiet Fundamentali tal-Unjoni Ewropea. It-tieni aggravju huwa bbażat fuq żball ta' liġi u fuq distorsjoni tal-fatti sa fejn il-Qorti Ġenerali ma kkunsidratx l-artikli ppreżentati mill-appellant insostenn tar-rikors għal annullament tiegħu sabiex juri li huwa ma kienx isostni r-reġim fis-Sirja. Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tiddikjara l-appell tal-appellant bħala ammissibbli u fondat; konsegwentement, tannulla s-sentenza tat-12 ta' Diċembru 2018 mogħtija mill-Qorti Ġenerali tal-Unjoni Ewropea fil-Kawża T-416/16, Razan Othman vs il-Kunsill tal-Unjoni Ewropea; U, billi tiddeċiedi permezz ta' dispożizzjonijiet ġodda: tikkundanna lill-Kunsill tal-Unjoni Ewropea għall-ispejjeż Insostenn tal-appell tagħha, l-appellant jinvoka tliet aggravji: L-ewwel aggravju huwa bbażat fuq żball ta' liġi sa fejn il-Qorti Ġenerali ma rrispettatx id-dritt tal-appellant li jinstema' qabel l-adozzjoni ta' miżuri restrittivi ġodda, kif irrikonoxxut fl-Artikolu 41 tal-Karta tad-Drittijiet Fundamentali tal-Unjoni Ewropea. It-tieni aggravju huwa bbażat fuq żball ta' liġi u fuq distorsjoni tal-fatti sa fejn il-Qorti Ġenerali ma kkunsidratx l-artikli ppreżentati mill-appellant insostenn tar-rikors għal annullament tiegħu sabiex juri li huwa ma kienx isostni r-reġim fis-Sirja. Lingwa tal-kawża: il-Franċiż L-appellanti titlob li l-Qorti tal-Ġustizzja jogħġobha: tiddikjara l-appell tal-appellanti bħala ammissibbli u fondat; konsegwentement, tannulla s-sentenza tat-12 ta' Diċembru 2018 mogħtija mill-Qorti Ġenerali tal-Unjoni Ewropea fil-Kawża T-411/16, Syriatel Mobile Telecom vs il-Kunsill tal-Unjoni Ewropea; U, billi tiddeċiedi permezz ta' dispożizzjonijiet ġodda: tikkundanna lill-Kunsill tal-Unjoni Ewropea għall-ispejjeż. Insostenn tal-appell tagħha, l-appellanti tinvoka tliet aggravji: L-ewwel aggravju huwa bbażat fuq żball ta' liġi sa fejn il-Qorti Ġenerali ma rrispettatx id-dritt tal-appellant li jinstema' qabel l-adozzjoni ta' miżuri restrittivi ġodda, kif irrikonoxxut fl-Artikolu 41 tal-Karta tad-Drittijiet Fundamentali tal-Unjoni Ewropea. It-tieni aggravju huwa bbażat fuq żball ta' liġi u fuq distorsjoni tal-fatti sa fejn il-Qorti Ġenerali ma kkunsidratx l-artikli ppreżentati mill-appellanti insostenn tar-rikors għal annullament tagħha sabiex turi li hija ma kinitx issostni r-reġim fis-Sirja. Lingwa tal-kawża: l-Ingliż huma komposti minn materjal li qisu faxxa, li jinkludi "ċelloli tas-sħana" b'kimiċi; jaħdmu b'mod simili għal ġbara, għalkemm jipprovdu iktar benefiċċji; permezz ta' reazzjoni kimika esotermika jtaffu l-uġiegħ, inaqqsu l-għebusija u jippromwovu l-fejqan tat-tessut (kif ivverifikat f'diversi provi kliniċi); jitpoġġew f'forom jew f'ippakkjar għal bejgħ bl-imnut, u huma espliċitament ippreżentati u kkummerċjalizzati bħala li għandhom skopijiet mediċi u li jipproduċu l-effetti identifikati fil-punt (iii) iktar 'il fuq, għar-raġuni li l-materjal jew il-komponent li jagħtihom il-karattru essenzjali tagħhom huma prodotti kimiċi, minflok jiġu kklassifikati taħt is-subintestatura 3005 (abbażi tal-formulazzjoni tas-subintestaturi, tan-noti tat-taqsima jew tal-kapitoli u tan-noti ta' spjega tar-Regola Ġenerali ta' Interpretazzjoni I applikabbli, għaliex il-loġika tar-Regola Ġenerali ta' Interpretazzjoni 3(a) teżiġi klassifikazzjoni konformement mad-deskrizzjoni l-iktar speċifika, jew fuq kwalunkwe bażi oħra)? Lingwa tal-kawża: il-Ġermaniż F'każ ta' risposta negattiva għall-ewwel domanda: Kuntratt bejn perit u konsumatur, li jgħid li l-perit jintrabat li jwettaq, skont ir-rekwiżiti u x-xewqat tal-mandanti tiegħu, l-ippjanar ta' dar individwali (detached) ġdida li għandha tinbena u, f'dan il-kuntest, għandu jfassal il-pjanti, huwa kuntratt għall-provvista ta' "oġġetti li saru għall-ispeċifikazzjonijiet tal-konsumatur jew personalizzati b'mod ċar" fis-sens tal-Artikolu 16(c) u tal-Artikolu 2(3) u (4) tad-Direttiva 2011/83/UE? Lingwa tal-kawża: l-Ingliż Ir-rikorrenti titlob li l-Qorti tal-Ġustizzja jogħġobha: tikkundanna lir-Repubblika tal-Finlandja għall-ispejjeż. Mill-2011, il-gvern tar-reġjun tal-gżejjer Åland, reġjun awtonomu fil-Finlandja, awtorizza b'mod rikorrenti kull sena "deroga għal kaċċa fir-rebbiegħa" tal-papri Edreduni maskili bi kwota totali minn 2000 sa 3800 għasfur matul ġimgħatejn sa tliet ġimgħat f'Mejju. Dan il-perijodu jikkoinċidi mal-perijodu ta' riproduzzjoni tal-Edreduni. L-Artikolu 7(4) tad-Direttiva 2009/147/KE jipprojbixxi l-kaċċa matul il-perijodu ta' riproduzzjoni. Il-Finlandja ssostni li l-kaċċa fir-rebbiegħa għall-Edreduni fil-gżejjer Åland hija ġġustifikata mid-dispożizzjoni ta' deroga tal-Artikolu 9(1)(c) tad-Direttiva 2009/147/KE. Skont il-ġurisprudenza tal-Qorti tal-Ġustizzja, l-Istati Membri għandhom l-oneru li jipprovaw li ġew sodisfatti l-kundizzjonijiet ta' din id-dispożizzjoni. Il-Kummissjoni tqis li l-Finlandja, l-ewwel nett, ma stabbilixxietx li s-sistema ta' deroga tikkostitwixxi "użu meqjus" fis-sens tal-Artikolu 9(1)(c) tad-Direttiva 2009/147/KE. B'mod partikolari, il-Finlandja ma ssostanzjatx bi provi xjentifiċi affidabbli li huwa żgurat li l-popolazzjoni rilevanti tal-papri Edreduni qedha tinżamm f'livell sodisfaċenti. It-tieni net, il-Finlandja ma pprovatx li l-kaċċa fir-rebbiegħa awtorizzata tikkonċerna biss l-użu ta' għasafar "f'numri żgħar" skont l-Artikolu 9(1)(c) tad-Direttiva 2009/147/KE. Lingwa tal-kawża: l-Ingliż dik il-provvista unika għandha tkun suġġetta għal rata unikata' taxxa? Jekk iva, kif għandha tiġi ddeterminata dik ir-rata unika? jew il-korrispettiv għal dik il-provvista unika għandu jitqassam skont l-użu tas-servizzi ta' immaniġġjar (pereżempju, b'riferiment għall-ammonti tal-fondi immaniġġjati fil-fondi speċjali ta' investiment u fil-fondi ta' investiment mhux speċjali rispettivament) sabiex parti mill-provvista unika titqies bħala eżenti mit-taxxa u parti oħra minnha titqies bħala taxxabbli? Lingwa tal-kawża: l-Ingliż Lingwa tal-kawża: l-Ingliż Lingwa tal-kawża: is-Slovakkja Il-President tat-Tieni Awla ordna t-tħassir tal-kawża. Lingwa tal-kawża: il-Franċiż Il-President tal-Qorti tal-Ġustizzja Awla ordna t-tħassir tal-kawża. Lingwa tal-kawża: il-Franċiż Il-President tal-Ewwel Awla ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Portugiż Il-President tal-Ħames Awla tal-Qorti tal-Ġustizzja ordna t-tħassir tal-kawża. Lingwa tal-kawża: il-Franċiż Il-President tad-Disa' Awla ordna t-tħassir tal-kawża. Lingwa tal-kawża: l-Olandiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: l-Ispanjol Il-President tal-Qorti tal-Ġustizzja ordna t-tħassir tal-kawża. Lingwa tal-kawża: is-Slovakk Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: l-Olandiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Rikorsi ppreżentati kontra d-deċiżjonijiet tal-Ħames Bord tal-Appell tal-EUIPO tad-9 ta' Marzu 2017 (Każ R 948/2016-5) u tal-10 ta' Marzu 2017 (Każ R 947/2016-5), dwar applikazzjonijiet għar-reġistrazzjoni tas-sinjali figurattivi Simply. Connected. bħala trade marks tal-Unjoni Ewropea. Lingwa tal-kawża: il-Grieg Lingwa tal-kawża: il-Ġermaniż Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tad-19 ta' Settembru 2016 li permezz tagħha d-Direttur tad-Direttorat "Riżorsi Umani" tas-SEAE, fil-kwalità tiegħu ta' awtorità li għandha s-setgħa tikkonkludi kuntratti ta' reklutaġġ, ittermina l-kuntratt ta' xogħol tar-rikorrent b'effett mid-19 ta' Ġunju 2017 u, min-naħa l-oħra, għall-kumpens għad-dannu li r-rikorrent allegatament ġarrab insegwitu għal din id-deċiżjoni. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tal-25 ta' Mejju 2017 (Każ R 1870/2016 1), dwar proċedimenti ta' oppożizzjoni bejn dm-drogerie markt u Albea Services. Lingwa tal-kawża: il-Franċiż Rikors ippreżentat kontra d-deċiżjoni tar-Raba' Bord tal-Appell tal-EUIPO tas-27 ta' Ġunju 2017 (Każ R 952/2014-4), dwar proċedimenti għal dikjarazzjoni ta' invalidità bejn Carrefour Hypermarchés u All Star. Lingwa tal-kawża: l-Ispanjol Rikors ippreżentat kontra d-deċiżjoni tal-Ħames Bord tal-Appell tal-EUIPO tal-25 ta' Settembru 2017 (Każ R 281/2017-5), dwar proċedimenti ta' oppożizzjoni bejn Compañía de Vinos Miguel Martín u United Wineries. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-EUIPO tal-20 ta' Settembru 2017 (Każ R 1887/2016-1), dwar applikazzjoni għar-reġistrazzjoni ta' sinjal figurattiv li jirrappreżenta żewġ arkati ċirkulari opposti bħala trade mark tal-Unjoni Ewropea. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tas-7 ta' Frar 2018 (Każ R 1503/2017-5), dwar proċedimenti ta' oppożizzjoni bejn EuroChem Agro u Zakłady Chemiczne "Siarkopol" Tarnobrzeg. Lingwa tal-kawża: l-Ingliż Talba bbażta fuq l-Artikolu 263 TFUE u intiż għall-annullament tad-Deċiżjoni tal-Kummissjoni C(2017) 7384 finali, tal-10 ta' Novembru 2017, dwar l-għajnuna mill-Istat SA.40348 (2015/NN) implimentata mir-Renju ta' Spanja (Appoġġ għall-produzzjoni ta' elettriku minn sorsi ta' enerġija rinnovabbli u ta' skart kif ukoll mill-koġenerazzjoni). Lingwa tal-kawża: l-Ingliż Talba bbażta fuq l-Artikolu 263 TFUE u intiż għall-annullament tad-Deċiżjoni tal-Kummissjoni C(2017) 7384 finali, tal-10 ta' Novembru 2017, dwar l-għajnuna mill-Istat SA.40348 (2015/NN) implimentata mir-Renju ta' Spanja (Appoġġ għall-produzzjoni ta' elettriku minn sorsi ta' enerġija rinnovabbli u ta' skart kif ukoll mill-koġenerazzjoni). Lingwa tal-kawża: il-Ġermaniż Rikors ippreżentat kontra d-deċiżjoni tat-Tieni Bord tal-Appell tal-EUIPO tat-22 ta' Awwissu 2018 (Kawża R 445/2018-2), dwar applikazzjoni għar-reġistrazzjoni tas-sinjal verbali # bħala trade mark tal-Unjoni Ewropea. Lingwa tal-kawża: l-Olandiż Ir-rikorrent jitlob li l-Qorti Ġenerali jogħġobha: tannulla r-Regolament ta' Implimentazzjoni tal-Kunsill (UE) 2019/24 tat-8 ta' Jannar 2019 u d-Deċiżjoni tal-Kunsill (PESK) 2019/25 tat-8 ta' Jannar 2019, u tikkundanna lill-Kunsill għall-ispejjeż. Insostenn tar-rikors tiegħu, ir-rikorrent jinvoka sitt motivi. L-ewwel motiv huwa bbażat fuq il-fatt li l-inklużjoni ta' PKK fuq il-lista ma hijiex iġġustifikata peress li PKK ma hijiex organizzazzjoni terroristika. It-tieni motiv huwa bbażat fuq il-fatt li isem ir-rikorrent ma għandux ikun fil-lista peress li huwa qatt ma nstab ħati jew ġie akkużat b'reati terroristiċi. It-tielet motiv huwa bbażat fuq il-fatt li ma huwiex stabbilit li r-rikorrent wettaq reati terroristiċi jew li jista' jkollu konnessjoni ma' tali atti. Barra minn hekk, l-allegazzjoni li huwa eżerċita attivitajiet ta' reklutaġġ u ta' finanzjament ma ġietx sostnuta bi provi. Ir-raba' motiv huwa bbażat fuq il-fatt li d-drittijiet fundamentali tad-difiża tar-rikorrent u d-dritt għal protezzjoni effettiva ġudizzjarja ġew miksura peress li huwa ma setax jiddefendi lilu nnifsu kontra l-allegazzjonijiet invokati kontrih. Il-ħames motiv huwa bbażat fuq il-fatt li l-atti kkontestati tal-Kunsill ma humiex suffiċjentement fondati, peress li ma hemm ebda bażi għall-impożizzjoni ta' piena. Is-sitt motiv huwa bbażat fuq il-fatt li l-Artikolu 1(4) tal-Pożizzjoni Komuni 2001/931/PESK ġie miksur peress li l-Kunsill ma pprovdiex informazzjoni dettaljata jew dokumenti rilevanti li juru li l-awtorità kompetenti kienet ħadet deċiżjoni fis-sens ta' dan l-artikolu. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tiddikjara t-talba għal annullament ammissibbli; tikkundanna lill-Parlament Ewropew u lill-Kunsill tal-Unjoni Ewropea għall-ispejjeż legali tar-rikorrenti kif ukoll għall-ispejjeż l-oħra relatati ma' dawn il-proċeduri. Insostenn tar-rikors tagħha, ir-rikorrenti tinvoka ħames motivi. L-ewwel motiv ibbażat fuq l-invalidità tal-Artikolu 50 tar-regolament ikkontestat minħabba li l-Artikolu 114 TFUE ma jikkostitwixxix bażi legali xieraq. It-tieni motiv ibbażat fuq il-fatt li l-Artikolu 50 tar-regolament ikkontestat jikser il-prinċipju ta' sussidjarjetà u ma huwiex immotivat. It-tielet motiv ibbażat fuq il-fatt li l-Artikolu 50 tar-regolament ikkontestat jikser il-prinċipju ta' proporzjonalità u ma huwiex immotivat. Ir-raba' motiv ibbażat fuq il-fatt li l-proċedura segwita għall-adozzjoni tal-Artikolu 50 tar-regolament ikkontestat kisret il-prinċipji ta' regolamentazzjoni aħjar. Il-ħames motiv ibbażat fuq il-fatt li l-Artikolu 50 tar-regolament ikkontestat jillimita d-dritt fundamentali tar-rikorrenti għall-proprjetà u għal libertà ta' intrapriża. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tiddikjara t-talba għal annullament ammissibbli; tikkundanna lill-Kunsill tal-Unjoni Ewropea għall-ispejjeż legali tar-rikorrenti u għall-ispejjeż oħra relatati ma' dawn il-proċeduri. Lingwa tal-kawża: il-Franċiż Ir-rikorrenti titlob li l-Qorti Ġenerali jogħġobha: tiddikkjara t-talba ta' C. Hebberecht ammissibbli u fondata; tannulla s-sanzjoni deċiża fil-konfront tar-rikorrenti; tikkundanna lis-Servizz Ewropew għall-Azzjoni Esterna (SEAE) iħallas lir-rikorrenti EUR 36 000 ta' arretrati tas-salarju kif ukoll l-interessi moratorji; tikkundanna lis-SEAE iħallas lir-rikorrenti EUR 450 000 bħala kumpens għad-dannu fuq saħħitha, id-dannu materali u d-dannu morali; sussidjarjament, tikkundanna lis-SEAE iħallas lir-rikorrenti EUR 300 000 bħala kumpens għall-istess dannu; iktar sussidjarjament, tikkundanna lis-SEAE iħallas lir-rikorrenti EUR 150 000 bħala kumpens għall-istess dannu; jerġa' iktar sussidjarjament, tikkundanna lis-SEAE iħallas lir-rikorrenti EUR 50 000 bħala kumpens għall-istess dannu; tikkundanna lis-SEAE għall-ispejjeż. Insostenn tar-rikors tagħha, ir-rikorrenti tinvoka l-fatt li ma wettqitx il-fatti miżmuma kontriha mit-tribunal de première instance du Hainaut (il-Qorti tal-Ewwel Istanza ta' Hainaut (il-Belġju)) fis-sentenza tagħha tat-13 ta' Diċembru 2017 u invokati mis-SEAE bħala li jikkostitwixxu nuqqas partikolarment gravi għall-obbligi li għandhom l-uffiċjali, b'mod partikolari abbażi tal-Artikolu 12 tar-Regolamenti tal-Persunal. Hija tinvoka wkoll in-natura diskriminatorja tas-sanzjonijiet meħuda kontra tagħha. Lingwa tal-kawża: il-Franċiż Ir-rikorrenti jitolbu li l-Qorti Ġenerali jogħġobha: tiddikjara dan ir-rikors ammissibbli u fondat; konsegwentement, tannulla d-deċiżjonijiet ikkontestati; tikkundanna lill-konvenut għall-ispejjeż kollha. Insostenn tar-rikors tagħhom, ir-rikorrenti jinvokaw ħames motivi. It-tieni motiv ibbażat fuq l-assenza ta' bażi legali valida peress li l-kuntest dixxiplinarju li fih jaqgħu d-deċiżjonijiet ikkontestati jipprekludi li dawn ikunu bbażati fuq l-Artikolu 85 tar-Regolamenti tal-Persunal. It-tielet motiv ibbażat fuq ksur tal-Artikolu 85 tar-Regolamenti tal-Persunal. Skont ir-rikorrenti, anki jekk id-deċiżjonijiet ikkontestati jistgħu jiġu bbażati fuq l-Artikolu 85 tar-Regolamenti tal-Persunal, dawn id-deċiżjonijiet huma vvizzjati b'illegalità billi l-kundizzjonijiet għall-applikazzjoni ta' din id-dispożizzjoni ma humiex issodisfatti f'dan il-każ. Ir-raba' motiv ibbażat fuq ksur tal-prinċipju ta' amministrazzjoni tajba u ta' dmir ta' premura minħabba, b'mod partikolari, li l-konvenut ma ħax ħsieb jivverifika l-eżattezza tal-irregolarità misjuba mill-Uffiċċju Ewropew ta' Kontra l-Frodi (OLAF). Il-ħames motiv ibbażat fuq l-użu ħażin ta' poter imwettaq min-naħa tal-Parlament, sa fejn dan ħa d-deċiżjonijiet ikkontestati bl-iskop, jekk mhux esklużiv, tal-inqas determinanti, li jilħaq għanijiet li ma humiex dawk tal-Artikolu 85 tar-Regolamenti tal-Persunal, jiġifieri r-rieda li jissanzjona lir-rikorrenti b'mod li ma huwiex dak ta' sanzjoni dixxiplinarja. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tiddikjara t-talba ammissibbli; tannulla d-deċiżoni tal-Bord tal-Appell tal-konvenuta tal-15 ta' Jannar 2019 rigward l-evalwazzjoni tas-sustanza ta' bis(2-etilessil) 4,4'-{6-[4-tert- butilkarbamojl) anilino]-1,3,5-triażine-2,4- diildiimino}dibenżoat sa fejn (i) ċaħdet l-appell amministrattiv tar-rikorrenti kontra d-deċiżjoni oriġinali u (ii) iddeċidiet li r-rikorrenti għandha tipprovdi informazzjoni dwar l-istudju OECD TG 308 sat-22 ta' Ottubru 2020; u tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka żewġ motivi. L-ewwel motiv fejn qed jiġi allegat li twettqu żball ta' liġi kif ukoll żball manifest ta' evalwazzjoni meta ġie kkunsidrat li l-istudju OECD TG 308 huwa neċessarju. Ir-rikorrenti ssostni li l-Bord tal-Appell tal-konvenuta wettaq żball ta' liġi kif ukoll wettaq żball manifest ta' evalwazzjoni meta naqas milli jagħmel distinzjoni, minn naħa waħda, bejn il-kundizzjonijiet li taħthom għandhom jitwettqu t-testijiet sabiex tiġi stabbilita l-eżistenza jew, inkella, trasformazzjoni u/jew prodotti ta' degradazzjoni ta' sustanza u, min-naħa l-oħra, il-kundizzjonijiet li taħthom għandha titwettaq evalwazzjoni tal-proprjetajiet persistenti, bijoakkumulattivi u tossiċi jew proprjetajiet persistenti ħafna u bijoakkumulattivi ħafna ta' kwalunkwe trasformazzjoni u/jew prodott ta' degradazzjoni. Bħala riżultat, ir-rikorrenti ssostni li l-Bord tal-Appell tal-konvenuta kien wettaq żball meta kkonkluda li l-istudju OECD TG 308 mitlub mingħand ir-rikorrenti kien neċessarju. It-tieni motiv fejn qed jiġi allegat li l-Bord tal-Appell tal-konvenuta wettaq żball ta' liġi kif ukoll wettaq żball manifest ta' evalwazzjoni meta stabbilixxa li t-temperaturi tal-ittestajr indikati huma xierqa. Ir-rikorrenti ssostni li l-Bord tal-Appell tal-konvenuta wettaq żball ta' liġi kif ukoll wettaq żball manifest ta' evalwazzjoni meta kkonkluda li t-temperatura tal-ittestajr indikata għall-istudju OECD TG 308, jiġifieri 20 C, kienet xierqa. Il-Bord tal-Appell tal-konvenuta naqas milli jieħu inkunsiderazzjoni l-fatt li t-twettiq tal-istudju bi temperatura ogħla kien ikollu impatt materjali fuq il-konċentrazzjonijiet ta' kwalunkwe trasformazzjoni u/jew prodotti ta' degradazzjoni ffurmati u, konsegwentement, fuqhom, jew kwalunkwe minnhom, ikunu għalhekk suġġetti għal evalwazzjoni persistenti, bijoakkumulattiva u tossika/persistenti ħafna u bijoakkumulattiva ħafna, li jippreġudika b'mod kritiku l-adegwatezza tal-istudju. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż, inklużi dawk fil-proċedimenti quddiem il-Bord tal-Appell. Ksur tal-Artikolu 7(1)(b) u (c) tar-Regolament (UE) 2017/1001 tal-Parlament Ewropew u tal-Kunsill. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tiddeċiedi dwar l-ispejjeż favur ir-rikorrenti. Insostenn tad-deċiżjoni tiegħu, il-Bord tal-Appell jinvoka dispożizzjoni invalida tal-liġi; Fil-każ li kien hemm żball ta' liġi ovvju, kien xieraq li d-deċiżjoni preċedenti tiġi rrevokata; Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill u tal-prinċipji ta' ġustizzja naturali. Lingwa tal-kawża: l-Ingliż Ir-rikorrenti jitolbu lill-Qorti Ġenerali jogħġobha: tannulla d-deċiżjoni tal-Kummissjoni Ewropea C(2019) 639 finali tat-22 ta' Jannar 2019 (inkluża d-deċiżjoni inizjali tal-15 ta' Novembru 2018 bir-referenza GROW/D3/ALR/dr (2018) 5993057); sussidjarjament, tibgħat il-kawża lura quddiem il-Kummissjoni Ewropea; u tikkundanna lill-Kummissjoni Ewropea għall-ispejjeż tal-proċedura. Insostenn tar-rikors tagħhom, ir-rikorrenti jinvokaw żewġ motivi. L-ebda protezzjoni tad-drittijiet tal-awtur għall-istandards armonizzati mitluba ma hija possibbli, u dan għaliex jagħmlu parti mid-dritt tal-Unjoni Ewropea; L-istandards armonizzati mitluba huma neqsin minn oriġinalità u għalhekk ma jibbenefikawx mill-protezzjoni tad-drittijiet tal-awtur; Il-konvenuta ma werietx l-imminar allegat tal-interess kummerċjali tal-organizzazzjoni għall-istandardizzazzjoni. It-tieni motiv ibbażat fuq li l-Kummissjoni Ewropea kisret l-aħħar klawżola tal-Artikolu 4(2) tar-Regolament (KE) Nru 1049/2001 inkwantu b'mod żbaljat hija ċaħdet li r-rikorrenti għandhom interess pubbliku superjuri għall-aċċess għall-istandards armonizzati mitluba: Il-kunċetti ta' stat tad-dritt u ta' drittijiet fundamentali jeħtieġu aċċess liberu għal-liġijiet tal-Unjoni Ewropea; Il-konvenuta ma tatx raġunijiet adegwati għaċ-ċaħda tal-interess pubbliku superjuri. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) tar-Regolament Nru 2017/1001 tal-Parlament Ewropew u tal-Kunsill billi qies li s-sinjal kien nieqes minn karattru distintiv intrinsiku u għalhekk ma setax jiġi validament irreġistrat bħala trade mark. Ksur tal-Artikolu 7(1)(b) u tal-Artikolu 7(3) tar-Regolament Nru 2017/1001 tal-Parlament Ewropew u tal-Kunsill billi naqas milli jqis li s-sinjal kien kiseb karattru distintiv mill-użu li għamlet minnu r-rikorrenti għal annullament u/jew bl-awtorizzazzjoni tagħha. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-Kummissjoni li tadotta r-rapport finali ta' awditjar, bin-numru ta' referenza ta' awditjar 14-BA262-013, bħala finali, kif innotifikat lir-Renju Unit permezz ta' ittra tal-20 ta' Diċembru 2018 u riċevut fil-21 ta' Jannar 2019; tikkundanna lill-Kummissjoni għall-ispejjeż. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq l-allegazzjoni li l-Awdituri wettqu żball ta' liġi meta kkonstataw li kienu meħtieġa skedi tal-ħin ta' kuljum u, b'hekk, interpretaw b'mod żbaljat il-ftehimiet ta' sussidju.
Extracted from C_172_2019.html